钦定古今图书集成/明伦汇编/氏族典/第095卷 > 苏伯材
## 钦定古今图书集成/明伦汇编/氏族典/第095卷 > 苏伯材

按《尚友录》：“伯材字延构，晋江人。绍圣末进士。知潮阳
县。有富民杀其侄女，浼吏密怀白金数百两置于前，
且白其事，伯材械治之。事连县佐，部使者以闻，诏褒
其能。知韶州，宪司吏执翁源县平民为贼以幸赏，赂
县令梁格，使狱死。伯材廉知事状，以闻于朝，格坐黥
海岛。”伯材有文集、《周易解义》三十卷。兄珍、玠，子松俱
登第。